Държавен вестник, бр. 61, 2015 г., стр. 31

БРОЙ  61	
Д Ъ Р Ж А В Е Н  В Е С Т Н И К 	
СТР.  31  
време и не могат да накърняват подготовката, 
дисциплината и да не нарушават установения 
ред и единоначалието в Националната служба 
за охрана.
(2) Сдруженията по ал. 1 не могат да имат 
за предмет дейностите по чл. 14.
(3) Сдруженията по ал. 1 могат да членуват 
в сродни международни организации.
(4) За създаването на сдруженията по ал. 1 
се уведомява началникът на Националната 
служба за охрана.
Чл. 58. (1) При регистриране на офицер или 
сержант от Националната служба за охрана 
като независим кандидат за президент или 
вицепрезидент, за народен представител, за 
член на Европейския парламент, за кмет или 
общински съветник изпълнението на службата 
се прекъсва и отношението със служителя се 
урежда по реда на Изборния кодекс.
(2) Когато лице по ал. 1 е избрано за пре­
зидент или вицепрезидент, за народен пред­
ставител, за член на Европейския парламент, 
за министър или за кмет, след прекратяването 
на пълномощията му се възстановява на 
предишната длъжност, ако в 14-дневен срок 
от прекратяването заяви изрично желанието 
си пред началника на Националната служба 
за охрана.
Чл. 59. (1) Офицерите и сержантите от 
Националната служба за охрана са длъжни 
по всяко време на денонощието да бъдат на 
разположение за изпълнение на служебните 
си задължения. 
(2) Изискванията за изпълнение на задъл­
жението по ал. 1 се определят с правилника 
за прилагане на закона.
Раздел ІІ
Работно време
Чл. 60. (1) Нормалната продължителност 
на работното време на служителите от Наци­
оналната служба за охрана е 8 часа. Работната 
седмица е 5-дневна с нормална продължител­
ност на седмичното работно време 40 часа.
(2) За някои категории служители, без ра­
ботещите на смени, се установява ненормиран 
работен ден. Те са длъжни при необходимост 
да изпълняват служебните си задължения и 
след изтичане на редовното работно време. 
(3) Времето за отбранително-мобилизаци­
онна подготовка на служителите и за участие 
в изпълнението на задачи, свързани с нея, не 
се включва в работното време.
(4) Времето за почивка на служителите, 
когато им е осигурена такава, не се включва 
в продължителността на работното време.
(5) Трудът, положен над установеното 
работно време по ал. 2, се компенсира с до­
пълнително възнаграждение за специфични 
условия при изпълнение на службата в На­
ционалната служба за охрана.
(6) Началникът на Националната служба за 
охрана определя реда за разпределение и от­
читане на работното време и за компенсиране 
на работата над установеното работно време.
Раздел IІІ
Професионална подготовка, обучение и ква­
лификация
Чл. 61. (1) Професионалната подготовка, 
обучението и квалификацията на служите­
лите на Националната служба за охрана се 
извършват при условия и по ред, определени 
с правилника за прилагане на закона.
(2) В учебен център на Националната служба 
за охрана могат да се обучават и служители 
от други органи и организации въз основа на 
сключени споразумения.
(3) При условията на ал. 2 могат да се 
обучават служители от държавни органи и 
организации на други държави.
Чл. 62. По време на службата си офице­
рите и сержантите от Националната служба 
за охрана са длъжни да поддържат бойната 
и физическата си подготовка по ред, опреде­
лен от началника на Националната служба 
за охрана. 
Раздел ІV
Материално, здравно и социално осигуряване 
на служителите
Чл. 63. Брутното възнаграждение на слу­
жителите на Националната служба за охрана 
се състои от основно месечно възнаграждение 
и допълнителни възнаграждения.
Чл. 64. (1) Офицерите и сержантите в 
Националната служба за охрана получават 
основно месечно възнаграждение в съответ­
ствие с присвоеното им звание и степента в 
обхвата на званието.
(2) Размерите на възнаграждението за зва­
ние се определят от Министерския съвет по 
предложение на началника на Националната 
служба за охрана. 
(3) Базата за определяне размера на основ­
ното месечно възнаграждение за най-ниската 
длъжност се утвърждава ежегодно със закона 
за държавния бюджет на Република България, 
като месечното възнаграждение се увеличава 
с коефициент спрямо базата, както следва:
1. за офицери – не по-малко от 2,2;
2. за сержанти – не по-малко от 1,75.
(4) Към основното месечно възнагражде­
ние на офицерите и сержантите се изплащат 
следните допълнителни възнаграждения:
1. за продължителна служба – в размер 2 
на сто върху основното месечно възнагражде­
ние за всяка година стаж, но не повече от 40 
на сто; при определяне на размера се взема 
предвид целият стаж, приравнен към първа 
категория труд;
2. за специфични условия на труд в На­
ционалната служба за охрана – в размер, 
определен от началника є;